**Tatu Aleksanteri Kokkola** (s. 29. elokuuta 1997 Suonenjoki) on suomalainen jääkiekkoilija, joka pelaa Ruotsin toiseksi korkeimmalla sarjatasolla Hockeyettan-joukkue Vimmerby HC:ssä. Hän on pelipaikaltaan keskushyökkääjä. Sami Kapanen kuvaili Kokkolaa Kalevan Pallon A-nuoria valmentaessaan monipuoliseksi pelaajaksi, joka tuo laatua ja laajuutta joukkueeseen. Kapasen mukaan hän myös omaa ratkaisuvoimaa.

Ura
---

### Seuraura

Kokkola on Suonenjoen Kiekko-Karhujen kasvatti. Hän toimi kaudella 2011–2012 SuKiKan ja Pieksämäen Pallo-Seppojen C-nuorten yhdistelmäjoukkueen kapteenina ja oli C-nuorten II-divisioonan runkosarjassa joukkueen paras pistemies, maalintekijä ja syöttäjä tehoilla 25+24=49. Kaudella 2012–2013 Kokkola toimi PiPSin ja Warkiksen yhdistelmäjoukkueen varakapteenina. Hän oli C-nuorten SM-karsinnoissa joukkueen paras pistemies ja syöttäjä tehoilla 10+12=22. Kokkola voitti C-nuorten Mestiksen pudotuspelien pistepörssin ja jakoi maalipörssin voiton SaiPan Valtteri Lipiäisen kanssa tehoilla 7+6=13. Hän debytoi kauden aikana myös vain 15-vuotiaana miesten peleissä pelattuun SuKiKan III-divisioonajoukkueessa seitsemän runkosarjaottelua tehopistein 3+9=12.

Kaudeksi 2013–2014 Kokkola siirtyi Kalevan Pallon junioreihin. Kaudella 2014–2015 hän toimi seuran B-nuorten varakapteenina. Kaudella 2015–2016 Kokkola oli KalPan A-nuorten toiseksi paras pistemies Mikko Komulaisen jälkeen tehoilla 15+30=45. Hän voitti kauden päätteeksi A-nuorten SM-pronssia.

Elokuussa 2016 Kokkola teki KalPan kanssa kaksivuotisen SM-liigasopimuksen. Hän pelasi ensimmäisen miesten pääsarjaottelunsa Mestarien liigassa 27. elokuuta 2016 vieraissa ruotsalaista Skellefteå AIK:ta vastaan. Kokkola merkittiin KalPan 13. hyökkääjäksi. SM-liigadebyyttinsä hän teki kauden 2016–2017 kuudennella kierroksella 27. syyskuuta 2016 vieraissa Helsingin IFK:ta vastaan. Kokkola merkittiin KalPan 13. hyökkääjäksi, mutta hän jäi lopulta ilman peliaikaa. Kokkola pelasi kauden aikana kaksi SM-liigan runkosarja- ja yhden CHL-ottelun. Hän pelasi kauden aikana miesten pelejä myös kuuden Mestis-ottelun verran lainalla Iisalmen Peli-Karhuissa. Kokkola pelasi suurimman osan kaudestaan kuitenkin KalPan A-nuorissa. Hän oli tehoilla 16+34=50 joukkueen paras syöttäjä Mikko Juusolan kanssa ja toiseksi paras pistemies hänen jälkeensä. Kokkola sijoittui A-nuorten SM-liigan pistepörssissä kuudenneksi. Pudotuspeleissä hän oli neljällä syöttöpisteellään KalPan paras syöttäjä ja Kokkola jakoi joukkueen sisäisen pistepörssin voiton kolmen muun pelaajan kanssa. Hänet palkittiin kauden päätteeksi A-nuorten SM-liigan herrasmiespelaajana Jere Lehtinen -palkinnolla. Toukokuussa 2017 Kokkola teki vuoden mittaisen jatkosopimuksen KalPan kanssa.

Kauden 2017–2018 Kokkola vietti pääasiassa lainalla IPK:n Mestis-joukkueessa. Hänen varsinainen tulokaskautensa sarjassa toi 40 runkosarjaottelussa tehot 20+21=41, kuudessa playoff-ottelussa neljä syöttöpistettä ja neljässä Suomen Cupin ottelussa tehot 2+2=4. Kokkola oli runkosarjassa IPK:n paras pistemies ja maalintekijä. Hän voitti koko Mestiksen tulokkaiden maalipörssin. Kokkola valittiin Mestiksen tammikuun 2018 kuukauden tulokkaaksi. Hän pelasi kauden aikana KalPassa kaksi SM-liigaottelua. IPK:n kauden päätyttyä Kokkola vahvisti seuran A-nuoria pudotuspeleissä ja voitti kauden päätteeksi A-nuorten Suomenmestaruuden.

Kokkola siirtyi kaudeksi 2018–2019 vuoden mittaisella sopimuksella Mestis-joukkue Jokipoikiin. Hän oli joukkueen toiseksi paras maalintekijä Janne Väyrysen kanssa sekä neljänneksi paras pistemies. Kokkola jakoi koko Mestiksen maalipörssin kuudennen sijan kolmen muun pelaajan kanssa. Pudotuspeleissä hän jakoi tehoilla 1+4=5 Jokipoikien sisäisen piste- ja syöttöpörssin voiton.

Kaudeksi 2020–2021 Kokkola palasi vuoden mittaisella sopimuksella IPK:hon. Hän oli 16 syöttöpisteellään joukkueen paras syöttäjä Aapo Aholan kanssa. Kokkola voitti kauden päätteeksi Mestis-pronssia.

Kokkola siirtyi kaudeksi 2021–2022 vuoden mittaisella sopimuksella Ruotsin toiseksi korkeimmalle sarjatasolle Hockeyettan-joukkue Vimmerby HC:hen.

### Maajoukkueura

Kokkola on pelannut kolme nuorten maaottelua.

Muuta
-----

Kokkolan isovelipuoli on KHL-seura Jokereissa hyökkääjänä pelaava Iiro Pakarinen, joka on pelannut aiemmin myös 135 NHL-ottelua Edmonton Oilersissa. Veljesten serkut Aatu ja Aleksi Hämäläinen ovat pelanneet hyökkääjinä SM-liigatasolla. Aatu pelasi omalla urallaan pudotuspelit mukaan lukien urallaan yli 200 SM-liigaottelua ja hän oli voittamassa Suomenmestaruutta Turun Palloseurassa vuonna 2010. Aleksi pelaa nykyään Puolan Polska Hokej Ligan STS Sanokissa.

Kokkola valmistui merkonomiksi Savon ammatti- ja aikuisopistosta vuonna 2016.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | SuKiKa | III-divisioona | 7 | 3 | 9 | 12 | 0 | – | – | – | – | – |
| 2013–2014 | KalPa | B-SM | 33 | 9 | 13 | 22 | 2 | 8 | 1 | 1 | 2 | 0 |
| 2014–2015 | KalPa | B-SM | 27 | 14 | 14 | 28 | 14 | – | – | – | – | – |
|  | KalPa | A-SM | 24 | 2 | 11 | 13 | 31 | – | – | – | – | – |
| 2015–2016 | KalPa | A-SM | 49 | 15 | 30 | 45 | 20 | 9 | 1 | 2 | 3 | 0 |
| 2016–2017 | KalPa | A-SM | 46 | 16 | 34 | 50 | 10 | 3 | 0 | 4 | 4 | 0 |
|  | KalPa | SM-liiga | 2 | 0 | 0 | 0 | 0 | – | – | – | – | – |
|  | IPK | Mestis | 6 | 0 | 2 | 2 | 0 | – | – | – | – | – |
| 2017–2018 | KalPa | A-SM | – | – | – | – | – | 9 | 4 | 4 | 8 | 2 |
|  | KalPa | SM-liiga | 2 | 0 | 0 | 0 | 0 | – | – | – | – | – |
|  | IPK | Mestis | 48 | 20 | 21 | 41 | 2 | 6 | 0 | 4 | 4 | 2 |
| 2018–2019 | Jokipojat | Mestis | 46 | 19 | 15 | 34 | 8 | 5 | 1 | 4 | 5 | 6 |
| 2019–2020 | Jokipojat | Mestis | 50 | 14 | 17 | 31 | 6 | – | – | – | – | – |
| 2020–2021 | IPK | Mestis | 30 | 4 | 16 | 20 | 28 | 6 | 0 | 2 | 2 | 0 |
| 2 kautta | yhteensä | SM-liiga | 4 | 0 | 0 | 0 | 0 | – | – | – | – | – |
| 5 kautta | yhteensä | Mestis | 180 | 57 | 71 | 128 | 44 | 17 | 1 | 10 | 11 | 8 |

Lähteet
-------

* Tatu Kokkola The Internet Hockey Databasessa (englanniksi)
* Tatu Kokkola Eurohockey-sivustolla (englanniksi)
* Tatu Kokkola *Elite Prospects*. Everysport Media Group AB.  (englanniksi)

### Viitteet

1. 1 2  Kouvalainen, Miska: Peli-Karhujen sentteriosasto vahvistuu paluumuuttajalla Joensuusta − "IPK:sta on tullut Mestiksen parhaita organisaatioita" *Jatkoaika.com*.  8.5.2020. Jatkoaika r.y. Viitattu 8.5.2020.
2. 1 2  Savon ammatti- ja aikuisopistossa suoritettuja tutkintoja kesäkuussa 2016 *savonsanomat.fi*.  30.6.2016. Keskisuomalainen Oyj.  Arkistoitu 8.12.2017. Viitattu 17.6.2016.
3. ↑  Tilastot *liiga.fi*. Jääkiekon SM-liiga Oy. Viitattu 27.8.2016.
4. 1 2 3 4 5 6 7  Tatu Kokkola *Elite Prospects*. Everysport Media Group AB.  (englanniksi)
5. ↑  Koistinen, Wesa: Sami Kapaselta löytyi napakat arviot sankareista *savonsanomat.fi*.  31.3.2016. Keskisuomalainen Oyj. Viitattu 28.4.2017.
6. ↑  Elite Prospects - PiPS/SuKiKa U16 *eliteprospects.com*. Everysport Media Group AB. Viitattu 27.6.2019. (englanniksi)
7. ↑  Elite Prospects - Warkis/PiPS U16 *eliteprospects.com*. Everysport Media Group AB. Viitattu 27.6.2019. (englanniksi)
8. ↑  Elite Prospects - U16 Mestis Stats 2012-2013 *eliteprospects.com*. Everysport Media Group AB. Viitattu 27.6.2019. (englanniksi)
9. ↑  Elite Prospects - KalPa U20 *eliteprospects.com*. Everysport Media Group AB. Viitattu 27.6.2019. (englanniksi)
10. ↑  KalPa solmi sopimuksia nuorilleen *Jatkoaika.com*.  10.8.2016. Jatkoaika r.y. Viitattu 27.8.2016.
11. ↑  Matches *championshockeyleague.com*.  27.8.2016. Champions Hockey League (CHL) AG. Viitattu 27.8.2016. (englanniksi)
12. ↑  Lahtinen, Miikka: Skellefteå varmisti jatkopaikkansa KalPan kustannuksella *MTVuutiset.fi*.  20.8.2016. Telia Company AB. Viitattu 21.8.2016.
13. ↑  Kokoonpanot *liiga.fi*.  27.9.2016. Jääkiekon SM-liiga Oy. Viitattu 27.9.2016.
14. ↑  Ottelutilastot *liiga.fi*.  27.9.2016. Jääkiekon SM-liiga Oy. Viitattu 27.9.2016.
15. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 27.6.2019. (englanniksi)
16. ↑  Elite Prospects - KalPa U20 *eliteprospects.com*. Everysport Media Group AB. Viitattu 27.6.2019. (englanniksi)
17. ↑  KalPa sopimuksiin nuorten pelaajiensa kanssa - "Meidän tulevaisuus on kirkas näiden nuorten kehittyessä Liigaan" *Jatkoaika.com*.  4.5.2017. Jatkoaika r.y. Viitattu 4.5.2017.
18. ↑  Elite Prospects - IPK *eliteprospects.com*. Everysport Media Group AB. Viitattu 27.6.2019. (englanniksi)
19. ↑  IPK:n Tatu Kokkola tammikuun paras tulokas *mestis.fi*.  4.5.2017. Suomen Jääkiekkoliitto – Finlands Ishockeyförbund ry.  Arkistoitu 7.2.2018. Viitattu 7.2.2018.
20. ↑  Jokipojat julkisti ensi kauden pelaajarunkonsa − hyökkäykseen tulivoimaa Väyrysen, Kokkolan ja Huhdanpään muodossa *Jatkoaika.com*.  4.5.2018. Jatkoaika r.y. Viitattu 4.5.2018.
21. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 27.6.2019. (englanniksi)
22. ↑  Elite Prospects - Jokipojat *eliteprospects.com*. Everysport Media Group AB. Viitattu 27.6.2019. (englanniksi)
23. ↑  Elite Prospects - IPK *eliteprospects.com*. Everysport Media Group AB. Viitattu 16.6.2021. (englanniksi)
24. ↑  Poängstark finsk center förstärker Vimmerby Hockey *hockeyettan.se*.  16.6.2021. Hockeyettan. Viitattu 16.6.2021. (ruotsiksi)
25. ↑  Koistinen, Wesa: Savolainen NHL-kiekkoilija ei juuri lepäile kesällä: Rajua rääkkiä kotikulmien rappusissa *savonsanomat.fi*.  23.6.2015. Keskisuomalainen Oyj. Viitattu 21.8.2016.
26. ↑  Iiro Pakarinen *Elite Prospects*. Everysport Media Group AB.  (englanniksi)
27. ↑  Aatu Hämäläinen *Elite Prospects*. Everysport Media Group AB.  (englanniksi)
28. ↑  Aleksi Hämäläinen *Elite Prospects*. Everysport Media Group AB.  (englanniksi)